KONSEP ASAS PEMBANGUNAN GARIS PANDUAN PELAKSANAAN IBADAT BAGI ORANG KURANG UPAYA (OKU) DI MALAYSIA Azman Ab Rahmani Muhammad Faiz Abd. Shakorii Norakyairee Mohd Rausiii Mohd Nur Adzam Rasdiiv Ahmad Wifaq Mokhtarv Zahari Mahad Musavi Nurul Nadia Nozlanvii i (Corresponding author). Profesor, Institut Fatwa dan Halal. azman@usim.edu.my ii Pembantu Penyelidik, Fakulti Syariah dan Undang-Undang. ii Pengarah, Ibnu Ummi Maktum Research Centre. norakyairee@usim.edu.my ii Pensyarah, Fakulti Pengajian Quran dan Sunnah. nuradzam@usim.edu.my ii Pensyarah, Fakulti Syariah dan Undang-Undang. wifaq@usim.edu.my ii Pensyarah, Fakulti Syariah dan Undang-Undang. zahari@usim.edu.my ii Pembantu Penyelidik, Fakulti Syariah dan Undang-Undang. Abstrak Islam tidak pernah memandang rendah permasalahan OKU, malahan sentiasa memberi galakan kepada umat Islam agar sentiasa mengambil berat tentang golongan ini. Islam turut memperuntukkan tanggungjawab dan hak tertentu terhadap OKU serta mengambil serius terhadap keperluan semasa bagi golongan OKU dalam hal berkaitan ibadat OKU. Bukan setakat itu, ia turut memberikan garis panduan tentang bagaimana mahu menguruskan hak dan tanggungjawab tersebut di samping menjaga maqasid syariah dari sudut lima daruriyat iaitu agama, jiwa, keturunan, akal dan harta. Di Malaysia, masih belum terdapat garis panduan khusus pelaksanaan ibadat bagi golongan OKU yang selari dengan Mazhab Syafi'i dan jumhur ulama'. Justeru, objektif kajian ini adalah untuk mencadangkan konsep asas garis panduan pelaksanaan ibadat OKU yang boleh dijadikan rujukan dan panduan kepada pihak berautoriti di Malaysia. Kajian berbentuk kualitatif ini menggunakan kaedah dokumentasi dan pemerhatian. Hasil kajian mendapati bahawa terdapat 3 pendekatan yang perlu diambil kira dalam pembangunan garis panduan pelaksanaan ibadat OKU iaitu konsep Fiqh al-Taysir, Bertaqlid mana-mana mazhab yang muktabar dan pengunaan kaedah Fiqh. Kajian ini diyakini akan menjadi rujukan dan panduan kepada Jabatan Kemajuan Islam Malaysia (JAKIM), pejabat Mufti, Badan Bukan Kerajaan (NGO) Islam OKU dan Kementerian Pendidikan Malaysia (KPM). Kata kunci: Oku, Ibadat, Garis Panduan PENDAHULUAN Secara asasnya, setiap hamba yang mukallaf dan memenuhi syarat-syarat taklif seperti Islam, baligh dan berakal adalah wajib untuk melaksanakan kewaijpan ibadat disisi syarak seperti solat, puasa, zakat dan haji. Perkara ini tidak terkecuali sama ada seseorang itu mempunyai ketidakupayaan mahupun tidak. Namun, bagi komuniti OKU yang mempunyai ketidakupayaan tertentu seperti Penglihatan, Pendengaran, Pertuturan, Fizikal, Masalah Pembelajaran dan Pelbagai, mereka dibolehkan untuk menggunakan rukhsah-rukhsah tertentu dalam pelaksanaan ibadat bagi golongan OKU. Hal ini walau bagaimanapun harus melihat kepada tahap keseriusan 335
ketidakupayaan yang dialami oleh golongan OKU tersebut. Manakala, kewajipan ibadat tersebut juga harus melihat kepada status taklif seseorang OKU itu sama ada wajib ataupun tidak untuk melaksanakan. Oleh itu, komuniti OKU yang cukup syarat taklif dan tiada keuzuran untuk melaksanakakn ibadat adalah wajib untuk mengerjakannya. Hal ini kerana, ketidakupayaan yang dialami oleh mereka tidak menggugurkan tanggungjawab mereka untuk melaksanakan ibadat. Meskipun demikian, komuniti OKU seringkali menghadapi kesukaran dalam melaksanakan ibadat disebabkan ketidakupayaan yang dialami oleh mereka. Justeru, adalah satu keperluan untuk mewujudkan satu garis panduan pelaksanaan ibadat bagi komuniti OKU agar persoalan serta isu yang dihadapi oleh mereka dalam mengerjakan ibadat tertentu terjawab serta mendapat penjelasan yang sewajarnya dari sudut pandangan syarak. METODOLOGI Reka bentuk kajian adalah satu pelan tindakan yang memperlihatkan bagaimana sesuatu kajian dijalankan. Reka bentuk kajian menjadi panduan kepada pengkaji untuk mengumpul dan menganalisis data terhadap penyelidikan yang dijalankan. Reka bentuk kajian yang digunakan adalah berasaskan pendekatan kualitatif. Kajian ini merupakan kajian kualitatif yang menggunakan dokumentasi dan pemerhatian untuk mendapatkan data primer dan sekunder berkaitan objektif kajian. DAPATAN KAJIAN Asas Pembangunan Garis Panduan Garis panduan pelaksanaan Ibadat OKU ini dibangunkan dengan menggunakan tiga pendekatan yang diyakini dapat menjadi panduan dan rujukan kepada komuniti OKU untuk melaksanakan ibadat. Pendekatan pertama adalah berasaskan konsep Fiqh al-Taysir, pendekatan kedua pula menggunakan kaedah taklid kepada mana- mana pendapat mazhab muktabar walaupun pendapat tersebut lemah dan pendekatan ketiga berasaskan kaedah fiqh. Hal ini bagi memastikan garis panduan yang dibina ini memenuhi aspek teori dan aplikasinya sekaligus dapat digunapakai serta memberi manfaat kepada semua komuniti OKU di Malaysia. PERBINCANGAN 1. Konsep Fiqh al-Taysir Fiqh Taysir bermaksud memudahkan pengamalan Islam dengan tidak membebankan masyarakat. Permudah di sini bukan bermakna meninggalkan Islam atau tidak mengamalkan Islam langsung. Kemudahan di sini bermaksud mencari penyelesaian kepada permasalahan masyarakat berdasarkan hujah dan khazanah Fiqh Islam, yang menepati Maslahah, Maqasid, dan realiti, tanpa mengikut hawa nafsu dan merosakkan ajaran Islam itu sendiri. 336
Kemudahan juga bermakna meninjau kembali khazanah Fiqh Islam untuk memberikan penyelesaian kepada kehidupan masyarakat Islam kontemporari dari zaman Sahabat. Berpegang kepada satu pandangan atau mazhab bukan sahaja Islam. membebankan masyarakat, malah menjauhkan mereka daripada Memandangkan Islam bukanlah satu bebanan atau kesusahan bagi penganutnya, perkara sebegini amat memudaratkan. Oleh itu, khazanah fiqh perlu digali semula untuk menyediakan kemudahan dan penyelesaian yang mesra untuk diamalkan. Contoh fiqh taysir yang semakin popular dalam masyarakat moden ialah Hukum melakukan jamak solat kerana hajat (Sibuk). Menurut kebiasaan amalan fiqh tradisional, kebenaran solat jamak hanya semasa permusafiran, namun kini seorang Muslim juga boleh menjamakkan solat mereka dalam keadaan-keadaan tertentu seperti kesesakan lalu lintas, doktor yang merawat atau membedah pesakit, ibadah OKU dan lain-lain. Pendapat ini bukan baharu, malahan pendapat ini juga diterima oleh Imam al-Nawawi, salah seorang ulama Syafii, yang merupakan Ijtihad Hadis Ibn Abbas, yang dituturkan oleh Al-Bukhari. Namun begitu, Fiqh Taysir hendaklah berdasarkan sikap keterbukaan. Umat Islam harus dididik untuk menghormati pendapat orang lain yang mengemukakan dalil, walaupun mereka menganggap dalil tersebut adalah tidak kuat. Justeru itu, budaya hormat-menghormati dan keterbukaan fikiran untuk berbincang dengan pihak yang berlainan pendapat adalah sikap profesional yang amat-amat diperlukan. Secara umumnya, pendekatan fiqh taysir ini terbahagi kepada tiga golongan, pertama: Golongan yang mengharuskan mengambil pendapat yang mudah, kedua: Golongan yang mengharamkan mengambil pendapat yang mudah dan ketiga: Golongan yang memperincikan hukum mengambil pendapat yang mudah. Pendekatan yang diambil oleh para pengkaji adalah lebih ke arah pendapat ketiga bertepatan dengan resolusi majmak fiqh Fiqh al-Islāmī" sewaktu persidangan ke-8 di Brunei Dar al-Salam pada 1-6 Muharram 1414H / 21-26 Jun 1993M. Antara resolusi mereka ialah41: i. ii. Pendapat-pendapat ulama yang diambil tersebut adalah pendapat yang muktabar dan diterima oleh syarak dan bukannya pendapat-pendapat yang ganjil. Sebab yang membawa kepada perlakuan tersebut adalah kerana hajat untuk mengelakkan masyaqqah (kesulitan), sama ada ianya hajat individu mahupun masyarakat umum. iii. Hendaklah mereka yang melakukan mengambil pendapat yang mudah tersebut dari kalangan mereka yang berkeahlian untuk melakukan kajian, ataupun bersandarkan kepada mereka yang ahli (dalam bidang fiqh islāmī). Janganlah perbuatannya itu membawa kepada talfīq yang terlarang. Talfīq yang terlarang menurut mereka ialah: a. Talfīq yang bertujuan menurut hawa nafsu semata- mata. iv. 337
b. Talfīq yang bertujuan melarikan diri dari hukuman yang telah diputuskan oleh hakim. c. Talfīq bertentangan dengan apa yang ditaqlidi dan diamalkan olehnya. d. Talfīq yang menyalahi ijmak. e. Talfīq yang menggabungkan perkara-perkara yang bertentangan antara satu sama lain. v. Ianya bukan bertujuan untuk mendapatkan sesuatu matlamat yang tidak syarÑī. (Seperti menghalalkan zina, minum arak, mengambil harta orang lain dan menzalimi pihak lain dan yang seumpama dengannya). vi. Hati dan jiwa mereka yang melakukannya berasa selesa dengan apa yang dilakukannya. Justeru garis panduan ibadat OKU ini dilihat perlu mengambil kira pendekatan fiqh taysir dalam penentuan sesuatu hukum agar golongan OKU dapat diraikan secara adil tanpa mengenetepikan limitasi yang dialami oleh golongan ini dalam menyempurnakan ibadat. 2. Bertaklid kepada mana-mana pendapat ulama muktabar Konsep Bertaklid Di Dalam Islam Tanggungjawab untuk menyempurnakan sesuatu ketetapan syara' seperti ibadah hukumnya wajib ke atas setiap orang Islam yang telah mencapai tahap mukallaf. Sungguhpun demikian umat Islam umumnya mempunyai kaedah atau cara yang berbeza dalam melaksanakan sesuatu ketetapan tersebut berdasarkan wujudnya perbezaan sumber dan panduan yang mereka ikuti mengikut tahap kefahaman dan ketinggian penguasaan ilmu bagi seseorang Islam itu sendiri. Definisi Taklid Taklid dari sudut bahasa diambil dari perkataan Arab al-Qiladah yang memberi maksud rantai leher. Umumnya, orang yang bertaklid akan terikat dengan sesuatu kepercayaan dan pandangan yang diikuti oleh mereka. Manakala taklid menurut syarak adalah menggambarkan suatu kepercayaan dan amalan secara ikut-ikutan terhadap sesuatu hukum yang telah difatwakan oleh para ulama terdahulu tanpa melakukan apa-apa kajian mengenainya. Malah lebih dari itu golongan yang bertaklid beranggapan fatwa-fatwa tersebut dianggap wajib diikuti serta dipatuhi oleh semua orang Islam. Sehubungan dengan itu orang-orang yang bertaklid boleh diklasifikasikan sebagai orang-orang yang berpegang kepada pendapat-pendapat ahli hukum yang terdahulu. Ia juga bermaksud percaya, berpegang dan mengamalkan tanpa hujah terhadap pendapat-pendapat mereka tanpa membantah atau cuba mencari kebenaran dan kesahihan kata-kata ahli hukum tersebut. Kesimpulannya, amalan bertaklid adalah suatu pegangan dan kepercayaan kepada hukum-hukum yang telah difatwakan oleh para ulama terdahulu malah tidak 338
keterlaluan pegangan terhadapnya boleh melahirkan suatu sikap bahawa fatwa- fatwa tersebut perlu dipatuhi. Malah perbuatan melanggar sesuatu fatwa tersebut akan dianggap sebagai satu kesalahan pada pandangan mereka. Sungguhpun dari satu aspek amalan bertaklid ini bertentangan dengan konsep ijtihad yang menekankan penelitian mendalam kepada maksud dan pengertian al-Quran dan al- Sunnah dalam membuat satu kesimpulan mengenai sesuatu hukum. Namun, bertaklid sebegini adalah satu kemudahan yang diberikan oleh Islam kepada umatnya. Amalan bertaklid sebegini adalah memberikan satu kemaslahatan kepada umat Islam kerana jika dilihat dari aspek kemampuan berijtihad adalah mustahil setiap orang Islam untuk berbuat demikian. Justeru, tanpa penggantungan kepada pandangan fuqaha' terdahulu sudah pasti banyak permasalahan yang timbul dalam masyarakat tidak akan dapat diselesaikan. Melihat kepada kepentingannya kepada umat Islam maka pada umumnya amalan bertaklid adalah diharuskan kepada umat Islam yang tidak mampu berijtihad bagi menjamin kemaslahatan serta kemudahan kepada mereka untuk melaksanakan sesuatu kewajipan yang ditaklifkan kepada mereka. Sekalipun pada dasarnya adanya keharusan bertaklid kepada pandangan- pandangan fuqaha' terdahulu namun, terdapat dua bahagian taklid yang juga turut berbeza kedudukan hukumnya iaitu taklid yang terpuji (taqlid mahmud) dan taklid yang dikeji (taklid mazmum). Taklid terpuji adalah amalan bertaklid bagi orang- orang yang tidak mampu melakukan ijtihad terhadap masalah-masalah ijtihadiyyah yang telah ditetapkan kedudukan hukumnya oleh para ulama. Sementara taklid yang dilarang pula terjadi dengan sebab wujudnya dua keadaan iaitu: i. Bertaklid kepada sesuatu perkara yang bertentangan dengan nas-nas yang telah diturunkan oleh Allah malah lebih dari itu ialah berpaling daripada keterangannya yang telah jelas seperti mengutamakan pandangan-pandangan nenek moyang yang jahil dan para pemerintah. ii. Taklid kepada pandangan seseorang yang tidak mempunyai kelayakan dalam menentukan hukum berhubung sesuatu masalah yang timbul. Sebagai contoh bertaklid kepada seseorang yang jahil tentang agama dalam masalah-masalah yang memerlukan penentuan hukum daripada para ulama yang berkelayakan dalam bidang tersebut. Larangan tersebut adalah didorong oleh faktor yang berkemungkinan sesuatu fatwa yang diputuskan daripada bukan orang berkelayakan terdedah kepada kesilapan. Berhubung dengan perkara ini para ulama mazhab empat seperti Imam Abu Hanifah, Imam Malik, Imam Syafie dan Imam Ahmad bin Hanbal juga melarang umat Islam bertaklid kepada mereka tanpa adanya sokongan daripada dalil-dalil atau pandangan daripada para ulama. Jelaslah disini bahawa sekalipun amalan bertaklid diharuskan namun masih terikat dengan syarat-syarat tertentu seperti tidak bertaklid secara 339
membuta tuli serta tanpa perasaan taksub di samping mengikut panduan dan penjelasan yang dikemukakan oleh seseorang alim yang menjadi ikutannya. Secara dasarnya, dalam hal berkaitan menentukan hukum hakam bagi menjawab isu yang timbul berkaitan pelaksanaan ibadat OKU, kaedah bertaklid kepada mana-mana pendapat muktabar ini amat penting. Pendapat mazhab tertentu dapat digunapakai demi memastikan komuniti OKU tidak terbeban dengan syarak. pelaksanaan Ketidakupayaan mereka telah membenarkan untuk komuniti ini melaksanakan ibadat mengikut kadar kemampuan mereka dan diberi rukhsah-rukhsah tertentu mengikut pendapat ulama mazhab selain mazhab Syafi'e. Hal ini juga disebabkan bertaqlid ini berdasarkan satu pendapat seperti berikut: ibadat mengikut cara yang telah ditetapkan oleh ءاملعلا نِم كلذ زاجأ ْنَم دلقی نأ اذه نم ءيشب يلتبا نلم Maksudnya: Barang siapa yang ditimpa masalah daripada hal ini (hukum asal) hendaklah dia bertaklid dengan pendapat lain yang mengharuskan dalam kalangan ulama'. (Fatawa Dar al-Ifta al-Misriyah, nombor 2287). 3. Aplikasi Kaedah Fiqh (Qawaid Fiqhiyyah) Definisi Kaedah Fiqh Kaedah fiqh (al-Qawaid al-Fiqhiyyah) merupakan satu cabang penting dalam disiplin ilmu fiqh. Ia mempunyai peranan tersendiri dalam membantu untuk menerangkan dan menentukan sesuatu hukum kerana penggubalannya adalah berdasarkan kesimpulan dan pemerhatian terhadap pelbagai permasalahan fiqh yang sedia ada. Tanpa penemuan kaedah fiqh sebagai satu ilmu penting dalam menentukan hukum, nescaya setiap hukum permasalahan ditulis dalam keadaan panjang lebar yang hanya difahami oleh pakar dalam bidangnya sahaja. Usaha penulisan kaedah fiqh adalah sebahagian sumbangan ijtihad ilmuan fiqh selepas kemunculan aliran-aliran mazhab tertentu dalam perundangan Islam. Kaedah Fiqh juga didefinisikan sebagai prinsip fiqh umum yang mengandungi hukum-hakam bersifat menyeluruh dan digubal daripada pelbagai perbincangan fiqh dengan menghubungkan kes-kes yang berkaitan dengannya (Zahari Mahad Musa, 2014). Ia juga dikenali dengan hukum syarak yang digubal dalam bentuk menyeluruh dan digunakan dalam menentukan hukum-hakam sesuatu permasalahan yang berhubung dengannya. Kepentingan Prinsip-Prinsip Fiqh Kaedah fiqh juga penting dalam membantu untuk menerangkan dan menentukan sesuatu hukum kerana penggubalannya adalah berdasarkan kesimpulan dan pemerhatian terhadap pelbagai permasalahan fiqh yang sedia ada. Salah satu ciri yang istimewa dalam syariah Islam ialah ianya fleksibel dan sesuai dengan setiap zaman. 340
Syariah Islam tidak jumud atau beku seperti yang difikirkan oleh segelintir orang. Hukum-hakam Islam tidak hanya terikat kepada nas-nas secara tekstual, literal dan zahir tetapi harus diselaraskan dengan prinsip dan kaedah fiqh bagi mendepani permasalahan umat dan peredaran zaman. juga bukan agama yang bersifat ritual semata-mata, tetapi ia merangkumi persoalan urusan kemasyarakatan seperti kekeluargaan, pendidikan, ekonomi (iktisad), perundangan (nizam/qanun), jihad dan pemerintahan (siasah) yang mana mesti diurus dengan penuh kebijaksanaan. Cabaran zaman dengan kemajuan teknologi, sistem ekonomi yang kompleks, urusan manusia yang makin rencam menyebabkan pelbagai permasalahan baharu timbul. Untuk itu, para ulama' perlu menguasai pelbagai bidang ilmu fiqh dengan lebih meluas untuk memenuhi keperluan umat seperti fiqh perbandingan, fiqh awlawiyyat, fiqh kenegaraan, fiqh ekonomi dan sebagainya. Para ulama mazhab telah banyak membicarakan perkara seperti ini. Di antara mazhab yang begitu luas mengambilkira kaedah-kaedah fiqh dalam ijtihadnya ialah mazhab Imam Abu Hanifah dan as-Syafi'i (Al Jawhari, 1997). Islam Mengaplikasikan kaedah-kaedah fiqh bukan bermakna mengetepikan nas-nas al-Quran dan as-Sunnah tetapi sebaliknya, ia bertujukan untuk mengurus dan memandu urusan agama dan urusan manusia agar diselaraskan dengan keadaan dan masa demi kemaslahatan umat itu sendiri dan mencapai tujuan syariah (maqasid syariah) (Anwar Fakhri Omar, 2002). Pembahagian Kaedah Fiqh Kaedah fiqh boleh dibahagikan kepada beberapa kategori. Ini kerana sebahagian kaedah adalah bersifat umum dan sangat sesuai diaplikasikan dalam mana-mana situasi permasalahan. Manakala sebahagian yang lain hanya tertumpu dalam bab-bab fiqh tertentu sahaja. Dari sudut yang lain, tidak semua kaedah berada pada aras yang sama penerimaanya. Hal ini berpunca kerana penghasilannya berlaku lewat iaitu selepas pelbagai isu fiqh diselesaikan. Setiap mazhab pula mempunyai penyelesaian tersendiri dalam menentukan sesuatu hukum mengikut sumber dalil dan pendekatan masing-masing (Zahari Mahad Musa, 2014). Oleh yang demikian, pembahagian kaedah fiqh yang dikumpulkan oleh fuqaha' adalah mengikut satu daripada kategori berikut: a) Kaedah Fiqh Utama: Kaedah ini merupakan kaedah asas yang digunakan secara meluas dalam kebanyakkan permasalahan fiqh dan disepakati penerimaanya oleh Jumhur Ulama daripada pelbagai mazhab fiqh. Kaedah yang disepakati ini terdiri daripada lima kaedah iaitu: i. اهدصلقمب روملأا : Hukum segala pekerjaan itu dengan yang dimaksudkan oleh yang membuatnya. ii. كشلاب لوزي لَ نيقيلا : Yakin itu tiada boleh dihilangkan dengan syak. iii. ريسيتلا بلجت ةقشملا: Kesusahan itu mendatangkan kemudahan. 341
iv. رارض لَو رارض لَ : Tiada harus menyusahkan orang dan tiada harus membalaskan kesusahan yang terbit daripada orang lain. v. ةمكحم ةداعلا: Adalah adat itu dijadikan hukum. Cabang Kaedah Fiqh: Kaedah ini bersifat umum tetapi kurang menyeluruh b) seperti kategori kaedah yang pertama. Kebiasannya kaedah fiqh dalam ketegori ini berperanan menyokong dan menghuraikan kaedah fiqh utama atau melengkapkan kaedah yang lebih umum daripadanya. Antara cabang kaedah fiqh yang dikenal pasti bersesuaian dengan isu-isu OKU dan menjadi keutamaan dalam pembangunan garis panduan adalah kaedah fiqh ًةَّصاَخ ْوَأ ْتَناَك ًةَّماَع ِة َرو ُرَّضلا َةَل ِزْنَم ُل ِزْنَت ُةَجاَحْلا (al-hajah tanzilu manzilat al-dharurah ammah aw kaa nat khaasah) yang bermaksud "Sesuatu yang bersifat keperluan (hajat) mengambil hukum darurat sama ada umum atau khusus" Maksud kaedah ini ialah sesuatu yang bersifat keperluan (al-hajah) mengambil hukum darurat yang mengubah hukum asal sesuatu perbuatan. Sepertimana sesuatu perbuatan yang haram diharuskan pada situasi darurat bagi mengelakkan kemudaratan, yang bersifat hajah(keperluan). Hal ini sama ada keperluan itu bagi umum iaitu seluruh manusia atau khusus iaitu golongan-golongan yang tertentu. begitu juga diharuskan bagi sesetengah situasi Walau bagaimanapun tidak semua keperluan (al-hajah) tersebut boleh mengambil hukum darurat, maka hendaklah dipastikan ia menepati syarat-syarat yang ditetapkan oleh para ulama. Imam al-Suyuti memuatkan kaedah ini di dalam kitab al-Asybah wa al- Nadzair dengan maksud dan lafaz seperti berikut: ًةَّصاَخ ْوَأ ْتَناَك ًةَّماَع ِةَروُرَّضلا َةَلِزْنَم ُلِزْنَ ت ُةَجاَْلِا Maksudnya: Sesuatu yang bersifat keperluan (hajat) mengambil hukum darurat sama ada umum atau khusus (Al-Suyuti, 1983). Kaedah ini merupakan salah satu daripada kaedah-kaedah fiqh yang berkaitan dengan tujuan syarak untuk mengangkat kesulitan dan menghilangkan kemudaratan daripada umat Islam. Hal ini dengan cara memberi ruang untuk menempatkan sesuatu al-hajah pada tempat al-dharurah. Secara umum kaedah ini bermaksud sesuatu keperluan (al-hajah) yang mendesak sama ada bagi umum atau khusus, memberi kesan kepada perubahan hukum sama seperti sesuatu yang bersifat darurat (al-dharurah). Hal itu sepertimana sesuatu perbuatan yang haram diharuskan pada situasi darurat bagi mengelakkan kemudaratan, begitu juga diharuskan bagi sesetengah situasi al-hajah. Perbezaan Antara Al-Hajah Dan Al-Dharurah Terdapat perbezaan yang jelas antara keperluan bersifat hajiyyah dengan keperluan yang bersifat dharuriyyah. Keperluan yang bersifat hajiyyah (al-hajah) tidak sama bahkan lebih kurang kebergantungan terhadapnya berbanding keperluan yang bersifat dharuriyyah. 342
Terdapat tiga peringkat keperluan dan kehendak yang diraikan oleh syarak iaitu pertama dharuriyyah, kedua hajiyyah dan ketiga tahsiniyyah. Dharuriyyah ialah tahap dimana seseorang jika tidak makan atau melakukan sesuatu perkara yang haram, maka ia akan membawa kepada kehilangan nyawa atau hampir kepadanya. Manakala, hajiyyah pula ialah tahap dimana seseorang jika tidak makan atau melakukan sesuatu perkara, dia tidak akan kehilangan nyawa namun dia akan menghadapi situasi yang sangat sukar dan berada dalam kesempitan. Adapun tahsiniyyah ialah tahap dimana seseorang inginkan sesuatu yang berbentuk kehendak dan tambahan bagi kemewahan dan kesenangan kehidupannya. Manakala apa yang selain daripada tiga peringkat ini, maka ia merupakan perhiasan dan lebihan selagimana ia tidak terkeluar daripada keharusan syarak. Oleh yang demikian, dapat difahami bahawa keperluan seseorang terhadap sesuatu yang bersifat hajiyyah tidaklah sampai seseorang itu kehilangan nyawa sepertimana keperluan dharuriyyah. Namun begitu, jika dia tidak mendapat atau melakukan sesuatu yang bersifat hajiyyah tersebut, ia akan menyebabkan dia berada dalam situasi yang sangat sukar dan berada dalam kesempitan. Maksud 'Umum' Dan 'Khusus' Dalam Kaedah Selain itu, dapat difahami daripada kaedah ini juga bahawa ia terpakai dalam keadaan umum dan juga khusus. Maksud keadaan 'umum' dalam kaedah ini ialah keperluan tersebut meliputi seluruh umat Islam. Manakala yang dimaksudkan dengan keadaan 'khusus' pula ialah keperluan tersebut hanya kepada golongan- golongan yang tertentu sahaja. Hal ini sepertimana yang dijelaskan oleh Dr. Muhammad al-Zuhaili bahawa: جايتحلَا نوكی نأ :ةصاخ انهوك نىعمو .ةملۡا عيجم ًلَماش جايتحلَا نوكی نأ :ةماع انهوك نىعمو .ًاردنا لَإ ةیدرف نوكت نأ ةصاخ انهوك نم دارلما سيلو ،ةفرح وأ ،دلب لهأك ،مهنم ةفئاطل Maksudnya: Apa yang dimaksudkan dengan perkataan 'umum' tersebut ialah keperluan itu merangkumi seluruh ummah. Manakala, yang dimaksudkan dengan perkataan 'khusus' tersebut ialah keperluan itu hanya kepada sebahagian golongan sahaja seperti penduduk sesuatu negeri atau pekerja bagi sesuatu pekerjaan. Tidak dimaksudkan dengan khusus itu kepada individu tertentu kecuali dalam keadaan yang sangat sedikit (Al-Zuhayli, 2006). Oleh yang demikian, dapat difahami bahawa keperluan yang bersifat hajiyyah yang mengambil hukum dharurah itu, sama ada hukum itu umum meliputi seluruh umat Islam atau hanya terpakai kepada sesetengah golongan yang khusus sahaja. Antara contoh aplikasi kaedah ini ialah sepertimana yang disebutkan oleh Imam al-Suyuti sebagai contoh: 343
ِفِ اَمِل ِساَيِقْلا ِف َلَ ِخ ىَلَع ْتَزِِوُج ،اَهِوَْنحَو ،ِةَلاَوَْلِاَو ،ِةَلاَعَْلجاَو ،ِةَراَجِْلإا ُةَّيِعوُرْشَم : َلَْو ِنْیَّدل ِبِ ِنْیَّدلا َ ْلۡا ْنِم َ ب ْنِم ِةَثِلاَّثلا ِفَِو ،ِةَلاَهَْلجا ْنِم ِةَيِناَّثلا ِفَِو ،ِةَموُدْعَم َعِفاَنَم ىَلَع ِدْقَعْلا ِدوُرُو ْنِم َلَوُ ْلۡا ِعْي .ِةَروُرَّضلاَك ْتَناَك ْتَّمَع اَذإ ُةَجاَْلِاَو َكِلَذ َلَإ ِةَجاَْلِا ِموُمُعِل Maksudnya: Antara (bagi umum): Ijarah (sewa), Ja'alah (upah), Hiwalah (pemindahan hutang) dan seumpamanya. Ia diharuskan walaupun ia khilaf dengan qiyas pada contoh yang pertama kerana akad tersebut atas manfaat yang tiada. Manakala contoh kedua kerana ketidaktahuan (barang yang diberikan). Contoh yang ketiga pula kerana ia akad yang mengandungi jual beli hutang dengan hutang. Hal ini kerana ia satu keperluan yang umum bagi manusia kepada akad tersebut dan sesuatu keperluan apabila ia merangkumi semua secara umum, maka hukumnya seperti darurat (al- dharurah) (Al-Suyuti, 1986). contoh yang pertama Manakala contoh bagi yang bersifat khusus ialah diberikan pengecualian dan rukhsah untuk meninggalkan solat berjemaah kepada seseorang jika dia bimbang kehilangan harta bendanya apabila dia berbuat sedemikian. Hal ini seperti situasi seseorang yang mempunyai haiwan tunggangan dan dia tidak mendapati tempat untuk meninggalkannnya dengan selamat. Jika dia meninggalkannya di tempat yang terbuka maka dikhuatiri akan hilang. Maka dalam situasi ini dibenarkan baginya untuk meninggalkan solat secara berjemaah. Ini kerana dalam situasi ini keperluan bersifat hajiyyah (menjaga haiwan tunggangannya) mengambil hukum dharurah. Walau bagaimanapun, kaedah ini yang umum seperti ini tidak akan terlepas daripada ia digunakan dengan cara tidak sepatutnya (Al-Farra', 1983). Ini kerana bukan semua perkara yang bersifat hajiyyah itu boleh mengambil hukum sama seperti dharurah, bahkan ia hendaklah diaplikasikan dengan syarat-syarat tertentu. Oleh yang demikian, para ulama mensyaratkan bagi kaedah ini beberapa syarat dan dhawabith (garis panduan) seperti berikut: Hendaklah keperluan yang bersifat hajiyyah tersebut merupakan satu keperluan yang mendesak sehingga ke tahap kesusahan yang tidak biasa ditanggung oleh seseorang. Hendaklah yang dijadikan kayu ukur dalam perkara ini ialah golongan pertengahan dan sebahagian besar daripada mereka dalam kalangan masyarakat bagi hajat yang bersifat umum. Begitu juga, golongan pertengahan bagi sesuatu golongan yang tertentu yang berkait dengannya bagi hajat yang bersifat khusus. Hendaklah hajat tersebut merupakan sesuatu yang tertentu dengan tiada cara yang lain untuk mencapai kepada tujuan kecuali dengan menyalahi hukum syarak. 344
Hendaklah berpada pada kadar sesuatu hajat tersebut sama halnya seperti dharurah. Hal ini bertepatan dengan apa yang digariskan dengan ل حيبأ ام kaedah (apa yang diharuskan disebabkan oleh sesuatu hajat, maka berpada dengan kadar hajat tersebut). اهردقب رِّدقت ةجاحل Hendaklah ia tidak menyalahi sesuatu hukum yang disebut secara jelas di dalam al-Quran dan sunnah Rasulullah SAW yang diturunkan perintah tersebut secara khusus. Hendaklah ia tidak bertentangan dengan qias yang lebih kuat daripadnya. Hendaklah ia termasuk dalam maqasid syariah. Hendaklah ia tidak menyebabkan kehilangan maslahah yang lebih besar. KESIMPULAN Islam adalah agama yang bercirikan membawa kemudahan dan meringankan kesulitan. Ajaran-ajarannya berdasarkan kepada unsur-unsur memudahkan manusia. Konsep ini secara jelas telah dinyatakan di dalam al-Qur'an mahupun as-Sunnah dan diperincikan dalam kaedah-kaedah hukum fiqh (Mualimin Mochammad Sahid, Fettane Amar & Ahmad Syukran Baharuddin 2020). Maka, dalam aspek pembanguan garis panduan pelaksanaan ibadat OKU 3 pendekatan utama iaitu Konsep Fiqh al- Taysir, Bertaklid mana-mana mazhab muktabar dan pengunaan kaedah fiqh diyakini dapat menghasilkan satu garis panduan yang boleh menyantuni golongan OKU untuk melaksanakan ibadat secara cermat dan sahih. RUJUKAN Al-Farra', Abi Ya'la Muhammad al-Husayn al-Farra' (1983). Al-Ahkam al- Sultaniyyah. Beirut: Dar al-Kutub al-'Ilmiyyah Al-Jawhari, Isma'il bin Hammad al-Jawhari (1997). Al-Sihah Taj al-Lughah wa Sihah al-'Arabiyyah. Beirut: Dar al-'Ilm li al-Malayin. Al-Suyuti, 'Abd al-Rahman Ibn Abi Bakr Abu al-Fadl al-Suyuti (1986). Sharh al-Suyuti li Sunan al-Nasa'i. Halab: Maktab al-Matbu'at al-Islamiyyah. Al-Suyuti, Jalal al-Din 'Abd al-Rahman al-Suyuti (1983). Al-Ashbah wa al-Naza'ir fi Qawa'id wa Furu' Fiqh al-Shafi'iyyah. Beirut: Dar al-Kutub al-'Ilmiyyah. Al-Zuḥayli, Wahbah. (2006). Al-Wajīz fī Uṣūl al-Fiqh al-Islāmiy. Cet. 2. Damsyik: Dar al-Khair. Anwar Fakhri Omar. (2002). Aplikasi Kaedah Fiqh Dalam Permasalahan Fiqh. Jurnal Islamiyyat Jil.23. Mualimin Mochammad Sahid, Fettane Amar & Ahmad Syukran Baharuddin (2020) Aplikasi Kaedah-Kaedah Fiqh Dalam Isu-Isu Semasa Pandemik COVID-19- 19-19. Prosiding di persidangan INSLA 2020. VOL 3 No.1, pp. 535-543. Zahari Mahad Musa. (2014). Penulisan Kaedah Fiqh Dalam Majallat Al-Ahkam Al-C Adliyyah. Jurnal Pengajian Islam, Akademi Islam Kuis, Bil 7, Isu 1. 345